SET ปิดบวก 0.41 จุด หลังเจอแรงขายทำกำไรหุ้น AOT ช่วงท้ายตลาด
SET ปิดบวก 0.41 จุด หลังมีแรงขายทำกำไรหุ้น AOT ช่วงท้ายตลาด โดยดัชนีปิดตลาดวันนี้ ที่ระดับ 1,752.89 จุด บวก 0.41จุด หรือ 0.02% มูลค่าการซื้อขาย 6.15 หมื่นล้านบาท
27 ธ.ค. 2560

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,752.89 จุด บวก 0.41จุด หรือ 0.02% มูลค่าการซื้อขาย 6.15 หมื่นล้านบาท
10 หุ้นดันดัชนีวันนี้

ด้านนายกิจพล ไพรไพศาลกิจ ผู้อำนวยการและนักกลยุทธ์ บล. ยูโอบี เคย์เฮียน (ประเทศไทย) เปิดเผยกับ “ข่าวหุ้นธุรกิจออนไลน์” ว่า ภาพรวมดัชนีในวันนี้ปรับตัวขึ้นในกลุ่มพลังงานเป็นหลัก เนื่องจากปัจจัยราคาน้ำมันดิบปรับตัวขึ้น รวมถึงมาตรการกระตุ้นเศรษฐกิจของทางรัฐบาลที่เข้ามาช่วยหนุนในหุ้นกลุ่มท่องเที่ยว
ขณะที่หุ้นขนาดใหญ่บางตัวได้ปรับตัวขึ้นจนชนแนวต้าน ทำให้เกิดแรงขายทำกำไรออกมาในช่วงท้ายตลาด อย่าง AOT เป็นต้น
ส่วนแนวโน้มตลาดหุ้นไทยช่วง 2 วันสุดท้ายก่อนปิดทำการ คาดว่าดัชนีจะแกว่งตัวในกรอบ 1,750-1,760 จุด โดยรับปัจจัยจากความกังวลในการเทขายทำกำไรในหุ้นขนาดใหญ่
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
AOT มูลค่าการซื้อขาย 3,811.20 ล้านบาท ปิดที่ 67.50 บาท ลดลง 1 บาท
GULF มูลค่าการซื้อขาย 3,003.67 ล้านบาท ปิดที่ 62.75 บาท เพิ่มขึ้น 3.25 บาท
PTT มูลค่าการซื้อขาย 2,625.75 ล้านบาท ปิดที่ 440 บาท ไม่เปลี่ยนแปลง
BGRIM มูลค่าการซื้อขาย 1,822.67 ล้านบาท ปิดที่ 29.25บาท เพิ่มขึ้น 0.25 บาท
PTTEP มูลค่าการซื้อขาย 1,693.23 ล้านบาท ปิดที่ 102บาท เพิ่มขึ้น 1.50 บาท
 
ตลาดหุ้นเอเชีย
